**2.3. Administrația Străzilor**

La nivelul Municipalității prin Administrația Străzilor, s-a urmărit realizarea următoarelor obiective principale generale și anume:

1. **În domeniul infrastructurii rutiere (drumuri, poduri și pasaje)**
2. ***Drumuri***
3. *Obiective de investiții în continuare pe anul 2018*

**Reabilitare sistem rutier și lucrări edilitare – execuție și proiectare – Str. Teiuș**

- lucrări de săpătură și umplutură la rețeaua de canalizare pentru preluarea și evacuarea apelor pluviale,

- subtraversare apeducte, prin execuția unui foraj microtunelar;

- montare inclusiv racordare conductă de refulare ape pluviale.

Valoarea lucrărilor realizate în anul 2018 a fost de **853.845,73 lei fără T.V.A.**

1. *Obiective de investiții noi*
2. Au fost aprobați indicatorii tehnico-economici pentru obiectivele de investiții„Reabilitare sistem rutier și realizare rețele edilitare pentru 68 de străzi din Municipiul București” și au fost încheiate contracte de execuție pentru un număr de 22 artere în valoare de 48.619.335,52 lei fără T.V.A, și anume: Drum Arieș, Drum Cavnic, Drum Costești, Drum Cristești, Str. Căruței, Str. Căscioarelor, Str. Floare de Vârf, Intrarea Gălbenelelor, Str. Rachetei, Drum Bragadiru, Drum Crăițelor, Drum Sanpaul, Drum la Chiajna, Str. Bilciurești, Str. Lonea, Str. Ocna Sibiului, Str. Brățării, Str. Mavrogheni, Str. Serg. Turturica, Intr. Țurcanei, Drum Dârvari, Str. Liniei.

În anul 2018, s-au realizat proiectele tehnice și detaliile de execuție pentru lucrări de drum inclusiv protecția mediului și pentru lucrări edilitare în valoare de **1.175.424,23 lei fără TVA.**

2. Expertize Tehnice, D.A.L.I.:

Servicii de expertiză tehnica privind delimitarea ampriză linie de tramvai față de traficul auto general prin montarea de panouri separatoare - s-au elaborat servicii de expertizare în valoare de **38.675,00 lei fără TVA**, în zonele :Linii tramvai nr.10,16 și 32.

Servicii de expertiză tehnică și DALI Str. Lipscani – s-a elaborat E.T. și DALI pentru tronsonul cuprins între Str. Smârdan și Str. Eugeniu Carada – valoare : **17.879,24 lei fără TVA**.

**Lucrări de măsurători topografice privind delimitarea ampriza de tramvai 16 față de traficul auto general prin montarea de panouri separatoare** – s-au efectuat servicii de măsurători în valoare de **6.983,60 lei fără TVA**.

**Lucrări de reparații drumuri aferente rețelei stradale din Municipiul București sectoarele 1 – 6**

- s-au realizat lucrări de reparații cu mixtură asfaltică în 2 straturi BA16 de 4 cm si BA20 5 cm inclusiv frezare și lucrări de ridicare la cotă cămine de vizitare pe următoarele obiective:

|  |  |
| --- | --- |
| * 1. Calea Dorobanților   2. Str. Sfântul Constantin   3. Sos. Chitilei   4. Calea Griviței   5. Reparații trotuare pentru implementarea unui sistem de transport cu bicicleta în zona centrală a Municipiului București pe ruta Piața Victoriei – B-dul Aviatorilor – B-dul Beijing – B-dul Nicolae Caramfil - Șos. Pipera Bucureștii Noi   6. Aleea Teișani   7. Str. Știrbei Voda   8. Șos. București - Ploiești   9. B-dul Gloriei  1. Piața Victoriei - reamenajare parcaj auto 2. B-dul Bucureștii Noi – refugii STB 3. B-dul Dacia - trotuare 4. Str. Batiștei - trotuare 5. Str. Mihai Eminescu – trotuare 6. Șos. Morarilor 7. Șos. Dudești – Pantelimon 8. Sos. Vergului 9. Str. Ziduri Moși 10. B-dul Ferdinand 11. B-dul Pache Protopopescu 12. Str. Vasile Lascăr 13. B-dul Dimitrie Pompeiu 14. Piața Alba Iulia 15. Str. Dristorului 16. Str. Dimitrie Bolintineanu 17. B-dul Theodor Pallady 18. Str. Slănic 19. B-dul Lucian Blaga 20. B-dul Octavian Goga 21. Calea Călărașilor 22. Str. Sfânta Vineri 23. Șos. Mihai Bravu 24. Splaiul Unirii 25. B-dul. Unirii 26. Str. Halelor – trotuare 27. Str. Drumul intre Tarlale 28. Calea Dudești 29. Calea Vitan 30. Intrare poarta 4 Faur | 1. Șerban Voda - trotuare 2. B-dul Metalurgiei 3. Str. 11 Iunie 4. Str. Constantin Brumărescu 5. Str. Cuțitul de Argint 6. Str. Stoian Militaru 7. Str. Fabrica de Chibrituri 8. Str. Bibescu Vodă 9. B-dul Dimitrie Cantemir 10. Piața Libertății 11. Sos. Vitan Bârzești 12. Drumul Găzarului 13. B-dul Pieptănari 14. Str. Gheorghe Marinescu 15. Str. Cârlibaba 16. Str. Bachus 17. Șos. Antiaeriană 18. Str. Humulești 19. Str. Năsăud 20. Șos. Sălaj 21. Str. Petre Ispirescu 22. Calea Ferentari 23. Prelungirea Ferentari 24. Str. Izvor 25. Str. B.P. Hașdeu 26. Națiunile Unite 27. Șos. Cotroceni 28. Șos. Virtuții 29. Valea Oltului 30. Str. Moinești 31. Valea Cascadelor 32. Str. Veteranilor 33. Str. Dealul Țugulea 34. Str. Dreptății 35. B-dul Preciziei 36. B-dul Iuliu Maniu 37. Str. Lujerului 38. Aleea Calatis 39. Drumul Taberei 40. B-dul. Timișoara 41. B-dul. Uverturii 42. B-dul. 1 Mai 43. Splaiul Independenței |

Valoarea lucrărilor de reparații realizate în anul 2018 a fost de **48.118.548,86 lei fără T.V.A.**

**Lucrări de semnalizare prin parapeți metalici deformabili zincați pentru drumuri si poduri** – s-au montat parapeți metalici pe o lungime de 102,5 m în valoare de **43.453,85 lei fără TVA**, în zonele : Splaiul Unirii, Pasaj Pod Grant.

**Lucrări de intervenție pentru remedierea treptelor Teatrului National București** – s-au executat lucrări în valoare de **666.028,45 lei fără TVA**

**Lucrări de furnizare și montaj panouri separatoare delimitare ampriză linie de tramvai nr. 32** – s-au montat 300 buc. panouri separatoare în valoare de **135.000,00 lei fără TVA**, în zona : Calea Rahovei de la Str. Garoafei până la Str. Glicinelor.

**2. *Poduri și pasaje***

* **Obiectiv de investiții**
* Proiectare și execuție lucrări de modernizare și consolidare Pod Mihai Bravu, lucrări contractate în anul 2017. Contractul prevede executarea lucrărilor de modernizare și consolidare ale podului. Având în vedere că studiul privind îmbunătățirea în zonă a traficului rutier și pietonal, pentru circulația rutieră, a propus supralărgirea podului existent, implicit consolidarea acestuia, în timp ce pentru asigurarea unui trafic pietonal sigur, cât și pentru asigurarea unor piste destinate bicicliștilor, s-au montat două pasarele pietonale, în stânga și dreapta podului rutier. Pe parcursul anului 2018, din contract s-au realizat lucrări în valoare de 5.766.250 lei (inclusiv TVA).
* Având în vedere situația apărută la podul Străulești peste lacul Grivița la ieșirea din Bucureștii Noi pe DN1A (șoseaua București-Târgoviște) și anume răsturnarea părții superioare a zidului întors amonte – mal stâng, răsturnare care a antrenat și umpluturile de sub trotuar și parțial de sub prima bandă de circulație, situație ce punea în pericol atât circulația pietonilor, cât și pe cea rutieră, existând riscul ca fenomenul de alunecare a umpluturilor din rampă să se agraveze din cauza precipitațiilor cuplate cu posibilitatea trecerii pe prima bandă a unor camioane grele, Administrația Străzilor a contractat realizarea expertizei tehnice necesare întocmirii proiectului tehnic, în baza căruia urmând a se realiza consolidarea/reabilitarea podului. Investiția totală (Expertiză tehnică + Proiect tehnic și de detalii de execuție + Asistența tehnică din partea proiectantului + Proiectul tehnic necesar realizării construcțiilor pentru devierea utilităților + Execuția lucrărilor acestor construcții pe care se vor devia utilitățile) este de 2.483.103 lei (inclusiv TVA) din care, pe parcursul anului 2018, s-a realizat partea de documentații în valoare de 85085 lei (inclusiv TVA) și lucrări în valoare de 140.276,82 lei (inclusiv TVA).

**Reparații poduri și pasaje**

* S-au reactualizat expertizele tehnice pentru unele dintre podurile și pasajele aflate în administrare, respectiv pentru cele care necesitau acest lucru. În funcție de rezultatul dat de aceste expertize tehnice au fost realizate Documentațiile de Avizare Lucrări de Intervenție pentru mai multe poduri și pasaje, dintre care amintim, pasajele Fundeni, Podul Grant, Unirii și podurile Operă, Eroilor, Timpuri Noi, Ciurel și Insulă. Pentru cele două pasaje și cinci poduri, sunt recomandate lucrări de reabilitare/consolidare. Pe baza expertizelor tehnice și a documentațiilor de avizare lucrări de intervenție, s-a procedat la demersurile necesare obținerii certificatelor de urbanism și realizarea documentelor necesare aprobării indicatorilor tehnico-economici. Valoarea acestor documentații de avizare lucrări de intervenție este de 743.880,90 + 127.631,07 = 871.511,97 lei (inclusiv TVA), din care s-au realizat documentații în valoare de 454.988,17 lei (inclusiv TVA).
* Reparații la finisajul Pasajului Lujerului – date fiind distrugerile din pasaj provocate în timp, fie ca urmare a unor accidente rutiere, fie cauzate de diverse persoane care se adăposteau în tunelul CF și date fiind nenumăratele plângeri din partea cetățenilor capitalei, la nivelul conducerii Administrației s-a luat decizia refacerii finisajelor distruse. Reparațiile și înlocuirile realizate la panourile tip alucobond, cât și la cele de granit au avut ca scop redarea aspectului arhitectonic al pasajului. Valoarea lucrărilor de reparații realizate este de 604.733,18 lei incl. TVA.
* Administrația Străzilor și-a propus realizarea unui iluminat corespunzător în pasajele rutiere subterane aflate în administrare, atât în ceea ce privește asigurarea trecerii graduale de la exterior la interior și invers, cât și realizarea unui consum de energie electrică minim pentru un iluminat modern și adecvat prezentului și viitorului. În vederea atingerii obiectivului propus, Administrația Străzilor a contractat lucrări de înlocuire a lămpilor și unde a fost necesar, înlocuirea parțială a instalației electrice de alimentare. Aceste lucrări au fost realizate în pasajele rutiere subterane Victoriei, Obor, Unirii (doar procurarea lămpilor, montarea lor urmând a se realiza odată cu reabilitarea pasajului) și Mărășești. La pasajul Unirii au fost procurate lămpile, montarea lor urmând a se realiza odată cu reabilitarea pasajului. Valoarea cu TVA, a lucrărilor de înlocuire a lămpilor și reparare a instalației în locuri izolate, acolo unde a fost cazul, în aceste pasaje este după cum urmează: la pasaj Victoriei = 1.570.983,34 lei, pasaj Mărășești = 1.347.808,23 lei, pasaj Obor = 678.654,32 lei, pasaj Unirii = 595.809, 54 lei (din 1.014232.05 lei).

1. **În domeniul reglementării și siguranței circulației**

**I. *Obiective de investiții:***

**1. „Proiectare pentru autorizare și proiect tehnic de execuție 101 intersecții/treceri pentru pietoni și 59 intersecții integrare în sistemul BTMS”**

Urmare finalizării studiilor de fezabilitate pentru 101 intersecții în vederea semaforizării și a 59 Documentații de Avizare a Lucrărilor de Investiții pentru integrarea in sistemul BTMS, Administrația Străzilor a încheiat contract pentru execuția proiectelor tehnice și obținerea Autorizațiilor de construire, în vederea semaforizării 101 intersecții/treceri pentru pietoni și modernizării a 5 artere de circulație prin integrarea în sistemul centralizat BTMS a 59 intersecții semaforizate.

Valoare contract 3.541.009,5lei fără TVA

Executat 2018 – 371.026,53lei

Durata contractului subsecvent 31.05.2019.

**2. “Studii de fezabilitate 24 intersecții/treceri pentru pietoni”**

In Municipiul București din 2010 nu au mai fost executate semaforizări intersecții/treceri pentru pietoni. Astfel, din 2010 până în prezent au fost avizate peste 250 de noi locații pentru semaforizări. Administrația Străzilor are studii de fezabilitate și proiecte în execuție pentru 101 locații, iar acest contract cuprinde alte 24 locații care au fost identificate ca urgențe împreună cu Brigada Rutieră. Studiile de fezabilitate reprezintă primul pas in demararea acestor lucrări de investiții.

Valoare contract 210.192,3lei fără TVA Executat 2018 – 238.347,84 lei cu TVA

# **3. „Servicii de elaborare de studiu de fezabilitate** pentru identificarea soluțiilor tehnice de iluminare și semnalizare luminoasă a trecerilor pentru pietoni nesemaforizate, conf. HCGMB 589/2017”

Având în vedere H.C.G.M.B. nr. 589/2017, prin care Administrația Străzilor trebuie să demareze un studiu de fezabilitate pentru identificarea soluțiilor tehnice de iluminare și semnalizare luminoasă a trecerilor pentru pietoni nesemaforizate situate pe arterele aflate în administrarea Administrației Străzilor, Administrația Străzilor a încheiat un contract pentru elaborarea acestui studiu de fezabilitate în vederea identificării soluțiilor tehnice de iluminare a trecerilor pentru pietoni.

Valoare contract: 12.037,39 lei fără TVA Executat : 14.324,49lei cu TVA

**4 .”Lucrări de integrare în sistemul BTMS – 59 INTERSECȚII semaforizate”**

Din totalul intersecțiilor semaforizate din Municipiul București de 451, în prezent sunt integrate în sistemul BTMS un număr de 216 intersecții, iar prin acest proiect se vor integra încă 59 intersecții. Prin extinderea sistemului metropolitan de management al traficului / BTMS, parametrii de mobilitate urbană vor fi ameliorați în mod evident. Se va face un progres în efortul real de fluidizare a circulației, de evitare a blocajelor, cât și în privința siguranței participanților la trafic. O consecință importantă a gestionării responsabile a condițiilor de trafic va fi controlul asupra calității aerului.

Arterele care urmează a fi integrate în BTMS: Șos. Colentina – 12 intersecții semaforizate, Bd. Camil Ressu – Bd. Theodor Pallady – 7 intersecții, Calea 13 Septembrie – Prelungirea Ghencea – 11 intersecții, Calea Griviței – Bd. Bucureștii Noi – 17 intersecții, Sos. Giurgiului – 12 intersecții.

Finalizat 2018 – Șos. Colentina 12 intersecții Valoare contract: 32.660.249,88 lei fără TVA.

Durata contractului: 20 luni de la semnarea contractului (26.06.2018).

**5.”Lucrări de semaforizare 15 intersecții/treceri pentru pietoni”**

Pentru execuția unitară a lucrărilor de semaforizare, Administrația Străzilor a hotarât semaforizare a 15 intersecții (din 101 semaforizări noi) pe arterele care urmează a fi integrare în sistemul BTMS (59 intersecții). Pentru a putea fi corelată o arteră de circulație, trebuie semaforizate toate intersecțiile/trecerile pentru pietoni de pe acea arteră. Astfel pentru implementarea cu succes a integrării celor 5 artere, urmează să se execute și semaforizarea a 15 locații de pe arterele în discuție.

Contract în curs de execuție Valoare contract: 7.628.086,73lei fără TVA

Durata contractului: 20 luni de la semnarea contractului (19.10.2018).

***II. Reparații și mentenanță***

1. „Service, mentenanță și reparații la instalațiile și echipamentele sistemelor de semaforizare din Municipiul București”

Acest tip de contract asigura permanent și la parametrii optimi de funcționare, toate instalațiile de semaforizare amplasate pe teritoriul Municipiului București (434 intersecții). Pentru service, mentenanță și reparații pentru toate intersecțiile, conform prețurilor din contract. Au fost încheiate 2 contracte în cursul anului 2018, astfel:

-Valoare contract: 5.246.299,50lei fără TVA Valoare executată: 1.550.551,10 lei cu TVA

Durata contractului: 16.01.2018 – 30.06.2018 - Finalizat

-Valoare contract: 14.937.927,71 lei fără TVA Valoare executată: 3.303.304,48 lei cu TVA

Durata contractului: 03.07.2018 – 03.01.2019 – prelungire până la 02.04.2019- Contract în curs de execuție

2. „Execuție Prize de împamântare, branșamente la instalațiile de semaforizare”

Este necesară monitorizarea și repararea tuturor instalațiilor electrice, pentru asigurarea continuității și a siguranței în funcționare a sistemelor de dirijare a traficului (automat de dirijare circulatie, stalpi semafoare) aflate în întreținerea si administrarea Administrației Străzilor. În scopul asigurării siguranței în funcționare și respectării STAS 12604, se impune realizarea etapizată a prizelor de împământare și a circuitelor electrice de descărcare pentru sistemele de dirijare a traficului (automat de dirijare circulatie, stâlpi semafoare) din Municipiul București. Pentru respectarea prescripțiilor STAS 12604, este necesară verificarea în mod curent a instalațiilor de dirijare a traficului (automat de dirijare circulație, stâlpi semafoare) și remedierea problemelor acolo unde este necesar.

Valoare contract 255.283,13lei fără TVA; Valoare executata – 42.794,24 lei cu TVA.

Durata contractului: 20.12.2018.

1. **Administrarea parcărilor**

S-au realizat venituri din administrarea și exploatarea parcărilor, în valoare de 5.350.219,50 lei, pe următoarea structură:

|  |  |  |
| --- | --- | --- |
| SURSA SUMEI ÎNCASATE | NR. TOTAL TICHETE ELIBERATE | SUMA ÎNCASATĂ |
| Eliberare tichete către utilizatori ocazionali | 1.338.761 | 3.779.723,50 lei |
| Derulare contracte cu unități hoteliere |  | 1.379.474,00 lei |
| Achitarea cu prezumat a contravalorii utilizării de către instituții publice și societăți comerciale |  | 63.724,00 lei |
| Tarif preferențial riverani |  | 28.380,00 lei |
| Desfășurarea de evenimente și filmări |  | 98.918,00 lei |
| **TOTAL ÎNCASĂRI ÎN ANUL 2018** | | **5.350.219,50 lei** |

În anul 2018, Direcția Parcaje s-au desfășurat următoarele activități:

* Eliberarea a 819 viniete de parcare gratuită pentru deținătorii de autovehicule electrice sau hibrid,
* S-au încheiat 110 contracte de utilizare a locurilor de parcare de către riverani, conform HCGMB nr. 322/2018, valabile până la 31.12.2018.
* S-au obținut avizele necesare în vederea exploatării a 9 noi parcaje publice de utilitate generală, cu plată, terane. Acestea nu au intrat în exploatare în cursul anului 2018 din cauza lipsei dotării cu indicatoarele și marcajele necesare, dar și a personalului insuficient.

Au fost realizate proiecte selectate în urma Campaniei "Propune pentru București ":

1 Proiectul “Aplicație de avertizare parcare neregulamentară și alerte trafic” este în curs de implementare, fiind realizate aplicațiile software, urmând a se achiziționa echipamentele hardware pentru integrarea sistemului informatic și utilizarea tuturor funcțiilor la parametrii optimi în concordanță cu scopul propus. Aplicațiile software au fost realizate cu scopul identificării imediate a neregulilor constatate de cetățenii Municipiului București (parcări neregulamentare, nerespectarea semnificației indicatoarelor rutiere, indicatoare deteriorate, semafoare nefuncționale, gropi în carosabil sau trotuar, zonă în lucru nesemnalizată, alte incidente) și pentru transmiterea sesizărilor către Administrația Străzilor, în vederea evaluării, gestionării și rezolvării în timp util a acestora.

Având în vedere numărul foarte mare de solicitări primite din partea cetățenilor referitoare la autoturismele parcate neregulamentar, precum și alte incidente în legătură cu circulația pe drumurile publice, etc, la nivelul Administrației Străzilor București a fost identificată necesitatea implementării unui sistem informatic ce are ca scop identificarea si rezolvarea unor evenimente ce pot apărea în viața de zi cu zi a cetățenilor din București.

Platforma va fi pusă Ia dispoziția cetățenilor 24/7 și va constitui un instrument facil de interacțiune cu locuitorii Municipiului București. De asemenea, prin intermediul acestei aplicații, se va urmări îmbunătățirea următoarelor aspecte:

- preluarea in timp util a solicitărilor cetățenilor și evaluarea rapidă a acestora;

- gestionarea și soluționarea sesizărilor cetățenilor Municipiului București;

Aplicația va permite sesizarea eventualelor parcări neregulamentare și alte incidente în trafic în Municipiul București. Pentru ca acest sistem informatic să aducă informațiile necesare, este nevoie de implicarea cetățenilor.

Platforma software implementată este una complexa ce se compune din mai multe module cu scopul de a fi cât mai aproape de nevoia cetățeanului în momentul observării evenimentelor în cauză pe raza Municipiului București.

Are următoarele module:

* 2 aplicații mobile pentru platforme de tip iOS si Android
* Infrastructura fizică IT&C, formată din echipamente tip server, switch-uri, storage, firewall, router
* Aplicația de gestionare și soluționare a sesizărilor mobile.

Aplicațiile mobile oferă o funcționalitate avansată, în care utilizatorul va putea introduce mai multe informații privitoare la aspectele pe care le sesizează, precum și o funcționalitate simplă, indicată de asemenea persoanelor cu diferite dizabilități fizice. Aplicațiile vor oferi de asemenea funcționalități dedicate persoanelor cu dizabilități de vedere sau care pot afecta utilizarea terminalelor mobile.

Valoarea pentru implementarea proiectului “Aplicație de avertizare parcare neregulamentară și alerte trafic” este de 571.200 lei (cu TVA).